
Narvas Peetri plats 3 hoones asuvate ruumide tasuta 

kasutusse andmine avaliku tualeti teenuse 

osutamiseks (Osaühing NIKNAS)
1. ASJAOLUD JA MENETLUSE KÄIK

29.12.2008.a. sõlmitud avaliku teenuse osutamise lepingu nr 427 alusel kasutab Osaühing MORENOL, registrikood 10548408, Narvas Peetri plats 3 hoones asuvaid keldriruume üldpinnaga 33,9 m2 ning 1. korruse ruume üldpinnaga 28,5 m2 (avalik tualett). Nimetatud leping kehtib kuni 31.12.2009.a.

Narva Linnavalitsuse Linnavara- ja Majandusamet viis 2009. aasta novembrikuus läbi liht-menetlusega hanke „Peetri platsil asuva avaliku tualeti ülalpidamisteenuse osutamine 2010. aastal“. Linnavara- ja Majandusameti saatis 19.11.2009 hinnapäringud kolmele ettevõtjatele, et saada neilt hinnapakkumised Narva linnas asuva avaliku tualeti ülapidamisteenuse osutamiseks. 
Vastavalt hanke „Narva linnas asuva avaliku tualeti ülalpidamisteenuse osutamine“ 10.12.2009.a pakkumuste avamise protokollile nr  2 Linnavara- ja Majandusameti komisjon otsustas:
· Lähtudes hindamiskriteeriumidest, tunnistada edukaks Osaühing NIKNAS, registrikood 11648164, kes pakkus Narva linnas asuva avaliku tualeti ülalpidamisteenust madalaima hinnaga ja kelle pakkumus tunnistati vastavaks.
· Sõlmida Osaühinguga NIKNAS töövõtuleping avaliku tualeti ülalpidamisteenuse osutamiseks vastavalt esitatud pakkumusele ja 2010. aasta linnaeelarves selleks eraldatud vahenditele.
2. ÕIGUSLIKUD JÄRELDUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 
Samuti võib Korra punktide 46, 46.4, 7.2.7 alusel avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse muudel linna huvidest tulenevatel juhtudel ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. 
Korra punktide 7.2, 7.2.7 kohaselt üksnes linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. Linna huvi seisneb linnaelanikele ja linna külalistele avaliku tualeti kasutamise võimaldamises. Seega eelnimetatud ruumide enampakkumiseta kasutusse andmise otsustuse võtab vastu Narva Linnavalitsus.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Linnavara- ja majandusamet kui Narvas aadressil Peetri plats 3 asuva hoone bilansiline valdaja.   

3. OTSUS

Anda Osaühingule NIKNAS, registrikood 11648164, tasuta kasutusse Narvas Peetri plats 3 hoones asuvad keldriruumid üldpinnaga 33,9 m2 ning 1. korruse ruumid üldpinnaga 28,5 m2 avaliku tualeti teenuse osutamiseks tähtajaga alates 01.01.2010 kuni 31.12.2010 vastavalt hanke „Narva linnas asuva avaliku tualeti ülalpidamisteenuste osutamine“ tulemustele.
4. RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnavalitsuse Linnavara- ja Majandusametil teha korraldus asjaosalistele teatavaks.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

